Notum sit omnibus hominibus presentibus atque futuris, quod quidam miles nomine Rotbertus de Alusia, dedit Deo et Sancto Marcello fratribusque ibi commorantibus totum alodium suum, post mortem suam, quod habebat in duabus villis, quarum una vocatur Alusia, altera Ruiliacus, campis, pratis, silvis, servos et ancillas, et, in vita sua, dedit eis unum mansum cum servo, tali pacto ut post mortem suam totum supra dictum alodium ipsi monachi possiderent. Postea vero heredes ipsius Rotberti calumpniaverunt illum alodium et habuerunt placitum cum monachis, et dimiserunt eis monachi duas partes de illo alodio, terciamque partem retinuerunt sibi, et mansum illum cum servo, quem dedit Rotbertus in vita sua. Quem placitum laudaverunt omnes calumpniatores supra dicti alodii, coram testibus. S. Hytmari de Marniaco. S. Heinrici de Marniaco. S. Hugonis Nergiolt; S. Bernardi Pelliporci; aliique multi adfuerunt qui viderunt et audierunt.